
Ustvarjalni natečaj #furamkamnik

Občina Kamnik z namenom spodbujanja trajnostne mobilnosti, varnih poti v šolo in večje vključenosti mladih v razmislek o prometu v lokalnem okolju vabi osnovnošolce in srednješolce k sodelovanju v ustvarjalnem natečaju #furamkamnik.
· Kako se vsak dan odpravimo v šolo, na trening, v glasbeno šolo, k prijateljem ali na druge dejavnosti? 
· Kakšna je varna pot v šolo? 
· Kje se v Kamniku počutimo varno kot pešci ali kolesarji in kje bi si želeli sprememb? 
· Kako lahko sami prispevamo k temu, da je v okolici šol, vrtcev, igrišč in drugih javnih prostorov manj avtomobilov, več gibanja in več prijetnih poti? 
· Kaj pomeni trajnostna mobilnost in zakaj je pomembna za zdravje, okolje, samostojnost mladih in kakovost bivanja?
To so le nekatera od vprašanj, ki se pojavljajo ob razmišljanju o mobilnosti. Teme se lahko lotite na popolnoma svoj način. Lahko predstavite svojo vsakodnevno pot, opozorite na prometni izziv, pokažete dobro prakso, predlagate izboljšavo ali si zamislite Kamnik prihodnosti, v katerem je več prostora za pešce, kolesarje, javni prevoz, druženje in varno gibanje.
Kategorije natečaja
Likovni natečaj
V kategoriji likovnih del lahko sodelujejo učenci prve in druge triade osnovne šole (1.r.-6.r.).
Mlade avtorje vabimo, da se izrazijo v katerikoli grafični, risarski, slikarski ali drugi likovni tehniki. Dela lahko prikazujejo hojo, kolesarjenje, pot v šolo, javni prevoz, varnost v prometu, prijazne ulice, promet prihodnosti ali druge poglede na trajnostno mobilnost v Kamniku.
Velikost likovnega dela naj bo primerna za razstavitev oziroma predstavitev. Priporočamo, da delo ne bo manjše od formata A3 in ne večje od formata A2. Delo naj bo, če je le mogoče, obrnjeno pokončno.
Foto-video natečaj
V kategoriji foto-video natečaja lahko sodelujejo učenci tretje triade osnovne šole in srednješolci (7.r.-4.l.).
Sodelujoči lahko pripravijo fotografijo, serijo fotografij ali krajši video (dolžine največ 2 minuti), s katerim predstavijo svoj pogled na mobilnost v Kamniku. Dela lahko prikazujejo vsakodnevne poti mladih, kolesarjenje, hojo, uporabo javnega prevoza, varnost v prometu, dobre in slabe prometne navade, predloge za izboljšave ali vizijo Kamnika kot kraja, prijaznega pešcem, kolesarjem in uporabnikom javnega prevoza.
Ustvarjena dela naj bodo avtorska ter vsebinsko povezana s temo natečaja #furamkamnik.
Uporaba umetne inteligence
Uporaba orodij umetne inteligence je pri ustvarjanju dovoljena, vendar mora biti ob prijavi dela jasno navedeno, da je bila umetna inteligenca uporabljena.
Sodelujoči naj ob oddaji dela zapišejo, na kakšen način so jo uporabili. Na primer: za iskanje ideje, oblikovanje osnutka, obdelavo fotografije, pripravo videa, generiranje slike, pomoč pri besedilu ali drugo podporo pri ustvarjanju.
Pomembno je, da je končno delo še vedno povezano z avtorjevo zamislijo, ustvarjalnim pristopom in razumevanjem teme. Namen natečaja ni izključevanje sodobnih orodij, temveč spodbujanje odgovorne, pregledne in ustvarjalne uporabe tehnologije. Zato naj bo uporaba umetne inteligence navedena odkrito in jasno.
Označitev del
Vsa dela naj bodo označena z naslednjimi podatki:
· ime in priimek avtorja,
· starost oziroma razred,
· šola,
· elektronski naslov avtorja ali starša/skrbnika,
· ime in priimek mentorja, če delo nastaja pod mentorstvom,
· elektronski naslov mentorja,
· naslov dela,
· kategorija natečaja: likovno delo ali foto-video,
· navedba, ali je bila pri ustvarjanju uporabljena umetna inteligenca,
· kratek opis uporabe umetne inteligence, če je bila uporabljena.
Oddaja del
Dela je treba oddati oziroma poslati na Občino Kamnik, Glavni trg 24, 1241 Kamnik, s pripisom ZA USTVARJALNI NATEČAJ #furamkamnik.
[bookmark: _GoBack]Oddaja video vsebine je možna s pošiljanjem povezave na elektronski naslov obcina@kamnik.si, preko programov za pošiljanje večjih datotek ali na USB nosilcu. 
Rok za oddajo del je 22. september 2026, do 12. ure. 
Prispela dela bo pregledala komisija v sestavi Alenka Babnik, predstavnica Občine Kamnik, Ivan Mitrevski, stripar in ilustrator ter Matic Maček, Mladinski center Kotlovnica.
Komisija bo pri izboru upoštevala ustvarjalnost, izvirnost, povezavo s temo natečaja, sporočilnost dela in samostojnost izraza. Pri delih, pri katerih bo uporabljena umetna inteligenca, bo komisija upoštevala tudi jasnost navedbe uporabe ter način, kako je avtor sodobno orodje povezal z lastno idejo in temo natečaja.
Komisija bo med prispelimi deli izbrala tri dela iz vsake kategorije natečaja in jih nagradila s privlačnimi nagradami. 
Nagrade v kategoriji likovnega dela: 
1. nagrada: dve celodnevni karti za kopanje v Termah Snovik
2. nagrada: kolesarski paket za varno vožnjo s kolesom
3. nagrada: kamniški paket 
Nagrade v kategoriji foto – video izdelek:  
1. nagrada: bon za servis kolesa
2. nagrada: kolesarski paket za varno vožnjo s kolesom
3. nagrada: kamniški paket
Organizator si pridržuje pravico, da poleg najboljših del podeli tudi posebna priznanja.
Namen natečaja
Z natečajem želimo mlade spodbuditi k razmišljanju o tem, kako se premikamo po Kamniku, kakšne poti uporabljamo in kako lahko skupaj ustvarjamo okolje, ki je bolj varno, zdravo, dostopno in prijazno za vse.
Objava del
Izbrana oziroma prejeta dela bodo lahko objavljena na spletni strani kamnik.si ter uporabljena za promocijo trajnostne mobilnosti na uradnih profilih Trajnostna mobilnost Kamnik.
Dela se bodo lahko uporabljala tudi za obveščanje javnosti o natečaju, Evropskem tednu mobilnosti, aktivnostih Občine Kamnik na področju trajnostne mobilnosti ter drugih povezanih promocijskih in ozaveščevalnih vsebin.
Avtorske pravice in uporaba del
Poslana dela morajo biti v celoti avtorsko delo sodelujočih oziroma morajo avtorji ob oddaji jasno navesti uporabo morebitnih zunanjih orodij, vključno z orodji umetne inteligence. Za ustreznost, izvirnost in zakonitost oddanih del avtorji oziroma njihovi zakoniti zastopniki prevzemajo vso odgovornost.

Z oddajo dela avtor oziroma njegov zakoniti zastopnik soglaša, da lahko organizator natečaja prejeta dela uporabi za namene promocije natečaja, trajnostne mobilnosti in drugih povezanih aktivnosti v tiskanih in elektronskih medijih, na spletnih straneh, družbenih omrežjih, razstavah, projekcijah ter drugih javnih predstavitvah, brez predhodnega dodatnega dovoljenja ali plačila
2

Organizator ne odgovarja za morebitne poškodbe ali izgubo del med pošiljanjem. Sodelovanje na natečaju pomeni, da avtor oziroma njegov zakoniti zastopnik sprejema pravila natečaja.

